b'\n_START_ARTICLE_\nKaamerikahan\n_START_PARAGRAPH_\nAng Kaamerikahan (Ingles: The Americas, literal na "Mga Amerika") ay isang katagang ginagamit upang tukuyin ng superkontinenteng Amerikano: na kinabibilangan ng mga kontinente ng Hilagang Amerika, Timog Amerika, at ng dalahikan o tangway ng Gitnang Amerika. Ang Kaamerikahan ay nasa Kanlurang Hemispero at sumasakop sa 8.3% ng kalatagan ng mundo. Sa katawagang Ingles na The Americas, kailangang gamitin ang the o "ang" sa loob ng isang buong pangungusap sapagkat ang pangngalan "Amerika" ay nasa anyong maramihan o plural form. Ang salitang Amerikano ay karaniwang ginagamit upang mangahulugang isang tao o isang bagay mula sa Estados Unidos. Ang mga tao at mga bagay na nagmula sa anumang mga bansa sa alinman sa Kaamerikahan\xe2\x80\x94Hilagang Amerika, Gitnang Amerika, Timog Amerika\xe2\x80\x94ay paminsan-minsang tinatawag na "Amerikano".'